ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2371/96 υποβολή: Gianfranco Dell'Alba (ARE) προς την Επιτροπή (27 Αυγούστου 1996)

Θέμα: Προσχέδιο προϋπολογισμού 1997

Δεδομένου του ποσοστού εφαρμογής του προγράμματος Νεότητα για την Ευρώπη (Β3-1010) στις 30 Ιουνίου, θα μπορούσε να γνωστοποιήσει η Επιτροπή το στάδιο προόδου κάθε μιάς από τις δράσεις που είναι εγγεγραμμένες στο πρόγραμμα (Α, Β, Γ, Δ, Ε, συνοδευτικά μέτρα) και να το αιτιολογήσει;

Απάντηση της κας Cresson εξ ονόματος της Επιτροπής (2 Οκτωβρίου 1996)

Η Επιτροπή επιθυμεί να πληροφορήσει το αξιότιμο μέλος του Κοινοβουλίου ότι, ενώ στις 30 Ιουνίου 1996 το ποσοστό εκτέλεσης του προγράμματος Νεολαία για την Ευρώπη ανερχόταν σε 61%, αυτό έφθασε ήδη σχεδόν το 82% στο τέλος του Αυγούστου (για το 73% έχουν ήδη γίνει οριστικά οι χρηματοδοτικοί υπολογισμοί) και ότι η εκτέλεση 100% αναμένεται, αφού ληφθούν υπόψη οι επιλογές σχεδίων που πρέπει ακόμη να υποβληθούν την 1η Οκτωβρίου για τις δράσεις Α.1, ΑΙΙ.1, Α.ΙΙ.2 και Δ, καθώς και σχεδίων που έχουν υποβληθεί στα πλαίσια άλλων δράσεων και ευρίσκονται ακόμη υπό μελέτη.

Όσον αφορά την εκτέλεση δράση προς δράση και, ανεξάρτητα από την δράση Α.Ι, η οποία διεξάγεται με αποκεντρωμένο τρόπο από τις εθνικές υπηρεσίες κάθε κράτους μέλους (τα κράτη μέλη και οι συμμετέχουσες χώρες της Ευρωπαϊκής Ζώνης Ελεύθερων Συναλλαγών και του Ευρωπαϊκού Οικονομικού Χώρου), καθώς και όσον αφορά τις επιδοτήσεις λειτουργίας που χορηγούνται σε κάθε όργανο στο πλαίσιο συνοδευτικών μέτρων, πρέπει να υπογραμμισθεί ότι πρέπει ακόμη να καταβληθεί από κοινού προσπάθεια εκ μέρους της Επιτροπής και των εθνικών οργάνων, συγκεκριμένα όσον αφορά την πληροφόρηση, την παροχή συμβουλών και την τεχνική βοήθεια:

- στο πλαίσιο των πρωτοβουλιών για τους νέους (δράση Α.ΙΙ.1), έτσι ώστε η ανταπόκριση των νέων από άποψη αριθμού και ποιότητας των σχεδίων να επιτρέπει να χρησιμοποιηθεί το σύνολο των πιστώσεων που χορηγήθηκαν γι' αυτή τη δράση 7

- στο πλαίσιο της συνεργασίας όσον αφορά τη νεολαία μεταξύ διαρθρώσεων των κρατών μελών (δράση Γ), έτσι ώστε τα τοπικά και περιφερειακά συλλογικά όργανα και αρχές να επωφεληθούν με πλέον κατάλληλο τρόπο από όλο το δυναμικό των πρωτοβουλιών που προσφέρεται από αυτή τη δράση.

Όσον αφορά τη δράση Ε.ΙΙ, έχουν ήδη επιλεγεί δώδεκα μελέτες οι οποίες θα αποτελέσουν αντικείμενο ανάληψης οικονομικών υποχρεώσεων λίαν προσεχώς, έτσι ώστε αυτός ο τίτλος να φθάσει σε ποσοστό εκτέλεσης 100%.

Η Επιτροπή διαβιβάζει άμεσα στο αξιότιμο μέλος του Κοινοβουλίου και στη Γενική Γραμματεία του Κοινοβουλίου έναν ανακεφαλαιωτικό πίνακα εκτέλεσης δράση προς δράση του προγράμματος Νεολαία για την Ευρώπη.
ΓΡΑΠΤΗ ΕΡΩΤΗΣΗ P-1967/96 υποβολή: Friedrich-Wilhelm Graefe zu Baringdorf (V) προς την Επιτροπή (5 Ιουλίου 1996)

Θέμα: Χρήση αυξητικής ορμόνης χοίρων (pST) στην εκτροφή ζώων

Στο πλαίσιο των συνεδριάσεων του «Codex alimentarius» έγινε συζήτηση πρόσφατα για τα κατάλοιπα της pST (χοίρια σωματοτροπίνη, αυξητική ορμόνη των χοίρων) στο χοίριο κρέας.

Εκκρεμεί στην Επιτροπή ή στην Κτηνιατρική Επιτροπή Ιατρικών Προϊόντων (CVMP) αίτηση για τη χορήγηση αδείας κυκλοφορίας μιας p σωματοτροπίνης που έχει παραχθεί δια της μεθόδου της γενετικής μηχανολογίας; Σε καταφατική περίπτωση, υπήρξε ανταπόκριση στην αίτηση; Σε αρνητική περίπτωση για ποιους λόγους δεν χορηγήθηκε η άδεια;

Απάντηση του κ. Bangeman εξ ονόματος της Επιτροπής (29 Ιουλίου 1996)

Ούτε η Επιτροπή ούτε ο Ευρωπαϊκός Οργανισμός Έγκρισης Φαρμάκων έλαβαν αίτηση για χορήγηση άδειας κυκλοφορίας της χοίριας σωματοτροπίνης (PST).

Πρέπει να σημειωθεί ότι εφόσον πρόκειται για προϊόν της βιοτεχνολογίας, μόνον η Κοινότητα μπορεί να χορηγεί κατά περίπτωση άδεια κυκλοφορίας του προϊόντος, είτε ως φαρμάκου, είτε ως βελτιωτικού της απόδοσης των ζώων στα οποία χορηγείται.
ΓΡΑΠΤΗ ΕΡΩΤΗΣΗ E-2086/96 υποβολή: Glyn Ford (PSE) προς την Επιτροπή (26 Ιουλίου 1996)

Θέμα: Γιβραλτάρ

Προτίθεται η Επιτροπή να επιβεβαιώσει ότι το Γιβραλτάρ είναι τμήμα της Ευρωπαϊκής Ένωσης;

Προτίθεται να πληροφορήσει σχετικά τον Ευρωπαίο Διαμεσολαβητή ο οποίος στην Ετήσιά του Έκθεση για το 1995 αναφέρει καταγγελίες από το Γιβραλτάρ ως προερχόμενες εκτός Ευρωπαϊκής Κοινότητας;

Απάντηση του κ. Santer εξ ονόματος της Επιτροπής (19 Σεπτεμβρίου 1996)

Σύμφωνα με τα άρθρα 227 Ά 4 της Συνθήκης ΕΚ, 79 Ά 1 της Συνθήκης ΕΚΑΕ, οι διατάξεις των συνθηκών εφαρμόζονται στο Γιβραλτάρ ως ευρωπαϊκό έδαφος, για τις εξωτερικές σχέσεις του οποίου υπεύθυνο είναι ένα κράτος μέλος. Πάντως, η εφαρμογή αυτή δεν εκτείνεται σε όλες τις πράξεις του παράγωγου κοινοτικού δικαίου. Έτσι, για παράδειγμα, σύμφωνα με το άρθρο 28 της πράξης προσχώρησης του Ηνωμένου Βασιλείου στις Ευρωπαϊκές Κοινότητες, οι πράξεις των θεσμικών οργάνων οι σχετικές με την κοινή γεωργική πολιτική καθώς και οι πράξεις σε θέματα εναρμόνισης των νομοθεσιών των κρατών μελών για τους φόρους επί του κύκλου εργασιών δεν εφαρμόζονται στο Γιβραλτάρ, εκτός αν το Συμβούλιο, κατόπιν πρότασης της Επιτροπής, αποφασίσει με ομοφωνία διαφορετικά.

Η έκθεση του Διαμεσολαβητή απευθύνεται στο Κοινοβούλιο. Συνιστάται στο αξιότιμο μέλος του Κοινοβουλίου να επικοινωνήσει απευθείας με τον Διαμεσολαβητή για ό,τι αφορά το περιεχόμενο της έκθεσής του.
ΓΡΑΠΤΗ ΕΡΩΤΗΣΗ E-1771/96 υποβολή: Jesϊs Cabezσn Alonso (PSE) προς την Επιτροπή (3 Iουλίου 1996)

Θέμα: Απάτες στον γεωργικό προϋπολογισμό

Όπως ανακοινώθηκε, η Επιτροπή ενετόπισε 4.700 περιπτώσεις απατών εις βάρος του κοινοτικού προϋπολογισμού του οικονομικού έτους 1995.

Το 10% των περιπτώσεων αυτών αντιστοιχούσε στο 50% του συνολικού ποσού που συνεπάγονται οι απάτες.

Το ήμισυ όλων των περιπτώσεων απάτης αφορά τον γεωργικό προϋπολογισμό.

Μπορεί η Επιτροπή να επιβεβαιώσει τα προαναφερθέντα στοιχεία; Στον γεωργικό τομέα ποιού κράτους επισημάνθηκαν οι περιπτώσεις απάτης; Ποιά είδη απάτης είναι τα πλέον συνήθη;

Απάντηση της κας Gradin εξ ονόματος της Επιτροπής (5 Σεπτεμβρίου 1996)

Η Επιτροπή παραπέμπει το Αξιότιμο Μέλος στην έκθεσή της του 1995 για την καταπολέμηση της απάτης ((COM (96) 173 τελικό. )).

Στην έκθεση αναφέρεται ότι κατά το 1995 εντοπίστηκαν 4758 περιπτώσεις παρατυπιών που αντιστοιχούσαν σε 1146 εκατ. ECU. Στα στοιχεία αυτά περιλαμβάνονται περιπτώσεις που κοινοποιήθηκαν από κράτη μέλη και έρευνες που διεξήχθησαν από την Επιτροπή μαζί με τα κράτη μέλη.

Οι 2190 περιπτώσεις που αντιστοιχούν σε 411 εκατ. ECU αφορούν τις δαπάνες του προϋπολογισμού. Οι άλλες περιπτώσεις αφορούν τα έσοδα του προϋπολογισμού (παραδοσιακοί ίδιοι πόροι).

Οι 1853 περιπτώσεις που αντιστοιχούν σε 316 εκατ. ECU αφορούν το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) - δαπάνη εγγύησης.

Η Επιτροπή επιβεβαιώνει επίσης ότι σχετικά μικρός αριθμός περιπτώσεων (λιγότερο από το 10% του συνόλου) αντιπροσωπεύει 574 εκατ. ECU (50% του συνόλου). Οι περιπτώσεις αυτές προέκυψαν από τις έρευνες της Επιτροπής που διεξήχθησαν το 1995 στα κράτη μέλη.

Οι λεπτομέρειες για την κατανομή των στοιχείων κατά κράτος μέλος στον τομέα του ΕΓΤΠΕ καθώς και για την κατανομή με βάση την φύση της παρατυπίας περιλαμβάνονται στην έκθεση της Επιτροπής.
ΓΡΑΠΤΗ ΕΡΩΤΗΣΗ E-2021/96 υποβολή: Luciano Vecchi (PSE) προς την Επιτροπή (19 Ιουλίου 1996)

Θέμα: Aνθρωπιστική βοήθεια και συνεργασία με την Κούβα

Το Ευρωπαϊκό Κοινοβούλιο επέδειξε μεγάλο ενδιαφέρον για την ανάπτυξη δράσεων αρωγής, ανθρωπιστικής και μή, έναντι της Κούβας, δημιουργώντας, μεταξύ άλλων, και ειδική προς τούτο θέση στον προϋπολογισμό.

Ερωτάται η Επιτροπή ποιές είναι οι δράσεις που έχουν εγκριθεί μέχρι σήμερα και βάσει ποίων κριτηρίων επιλέγονται τα σχετικά έργα που υποβάλλονται από ΜΚΟ;

Απάντηση του κ. Marin εξ ονόματος της Επιτροπής (13 Σεπτεμβρίου 1996)

Το 1995, το Κοινοβούλιο προέβλεψε ειδικό κονδύλι προϋπολογισμού για τη στήριξη έργων που πραγματοποιούν μη κυβερνητικές οργανώσεις (ΜΚΟ) στην Κούβα. Το κονδύλι αυτό, παρότι περιλαμβάνετο στον προϋπολογισμό δεν είχε τροφοδοτηθεί με ίδιους πόρους.

Παρά το γεγονός ότι ορισμένα έργα πραγματοποιούνται στο πλαίσιο συνεργασίας ΜΚΟ από την Ευρώπη και από την Κούβα και ότι χρηματοδοτούνται στο πλαίσιο κονδυλίων τα οποία διαχειρίζεται η Επιτροπή, η τελευταία αποφάσισε να προβεί στη μεταφορά πόρων (ύψους 300.000 ECU) ώστε να καταστεί δυνατή η δρομοδότηση ενός έργου, με χρηματοδότηση από το προαναφερόμενο κονδύλι. Το έργο αυτό, του οποίου μόλις άρχισε η υλοποίηση, έχει στόχο την αποκατάσταση ενός αγροτικού συνεταιρισμού σε μια περιοχή (laguna de Piedras-Vinales) μεγάλης τουριστικής και πολιτιστικής σημασίας, κατά τρόπο ώστε να μπορέσουν τα μέλη του εν λόγω αγροτικού συνεταιρισμού να αποκομίσουν έσοδα και από άλλες δραστηριότητες, με την ανάπτυξη του αγροτικού τουρισμού. Το έργο περιλαμβάνει επίσης την προώθηση τουρισμού του ιδίου τύπου στην Ευρώπη.

Όσον αφορά τα έργα τα οποία θα ήταν δυνατό να χρηματοδοτηθούν από το κονδύλιο αυτό κατά το 1996, δεν έχει ακόμα ληφθεί ουδεμία απόφαση έως τώρα. Τα κριτήρια επιλογής της Επιτροπής είναι σύμφωνα με τα σχόλια που παρατίθενται στο κονδύλι του προϋπολογισμού.

Επιπλέον, η Επιτροπή υπενθυμίζει ότι σχετικά με τις ανθρωπιστικές δράσεις, οι ευρωπαϊκοί ΜΚΟ χρηματοδοτήθηκαν στο πλαίσιο πιστώσεων από το κονδύλι Β7-210 του προϋπολογισμού: «Ανθρωπιστική βοήθεια στους κατοίκους και έκτακτη επισιτιστική βοήθεια στα αναπτυσσόμενα κράτη που επλήγησαν από καταστροφές ή που γνώρισαν σοβαρές κρίσεις».
ΓΡΑΠΤΗ ΕΡΩΤΗΣΗ E-2333/96 υποβολή: Anita Pollack (PSE) προς την Επιτροπή (27 Αυγούστου 1996)

Θέμα: Χρονομεριστική μίσθωση

Τι μπορεί να γίνει για να προστατευθούν οι καταναλωτές από τις ασύδοτες εταιρίες που πωλούν χρονομεριστικές συμβάσεις στην Ισπανία χωρίς να είναι καταχωρισμένες ως εταιρίες ούτε στην Ισπανία ούτε στο ΗΒ; Δεν φαίνεται να προβλέπεται καμία διάταξη στην Οδηγία περί χρονομεριστικών μισθώσεων για την αντιμετώπιση των εταιριών αυτών.

Απάντηση της κ. Emma Bonino εκ μέρους της Επιτροπής (3 Οκτωβρίου 1996)

Η οδηγία 94/47/ΕΚ του Κοινοβουλίου και του Συμβουλίου, της 26ης Οκτωβρίου 1994, σχετικά με την προστασία των αγοραστών ως προς ορισμένες πλευρές των συμβάσεων που αφορούν την απόκτηση δικαιώματος χρήσης ακινήτων υπό καθεστώς χρονομεριστικής μίσθωσης ((ΕΕ L 280, 29.10.1994. )), αναφερόμενη και «οδηγία χρονομεριστικής μίσθωσης», αποσκοπεί στη ρύθμιση ορισμένων πλευρών των συμβάσεων χρονομεριστικής μίσθωσης. Δεν ασχολείται με γενικές μεθόδους πώλησης και εμπορίας, που αποτελούν ένα θέμα που δεν αφορά μόνο τη χρονομεριστική μίσθωση. Μέχρι στιγμής δεν υπάρχει ευρωπαϊκή νομοθεσία που να καλύπτει αυτά τα θέματα, τα οποία εξακολουθούν να υπάγονται στις αρμοδιότητες κάθε κράτους μέλους χωριστά.
ΓΡΑΠΤΗ ΕΡΩΤΗΣΗ E-2041/96 υποβολή: Freddy Blak (PSE) προς την Επιτροπή (19 Ιουλίου 1996)

Θέμα: Ευρωπαϊκή Επιτροπή Συνεργασίας

Συνήφθησαν πολλές ιδιωτικές συμφωνίες που είχαν σκοπό να προλάβουν την οδηγία για τις Ευρωπαϊκές Επιτροπής Συνεργασίας, προτού τεθεί σε ισχύ στις 22 Σεπτεμβρίου 1996.

Γνωρίζει η Επιτροπή πόσες ιδιωτικές συμφωνίες συνήφθησαν; Υπάρχουν σχέδια για τη δημιουργία μιας κεντρικής βάσης δεδομένων σχετικά με τις ιδιωτικές συμφωνίες;

Απάντηση του κ. Flynn εκ μέρους της Επιτροπής (2 Οκτωβρίου 1996)

Η Επιτροπή πληροφορείται από ανεπίσημες πηγές ότι έχουν συναφθεί περισσότερες από 200 συμφωνίες σε πολυεθνικές εταιρείες, προτού τεθεί σε ισχύ στις 22 Σεπτεμβρίου 1996, καταληκτική ημερομηνία για τη σύναψη συμφωνιών αυτού του είδους, η οδηγία 94/45/ΕΚ σχετικά με τη δημιουργία μιας Ευρωπαϊκής Επιτροπής Επιχείρησης ή τη διαδικασία ενημέρωσης και διαβούλευσης με τους εργαζομένους σε επιχειρήσεις ή ομάδες επιχειρήσεων κοινοτικής κλίμακας.

Η Επιτροπή εργάστηκε από κοινού με το ευρωπαϊκό ίδρυμα για τη βελτίωση των συνθηκών διαβίωσης και εργασίας (που εδρεύει στο Δουβλίνο) για τη σύνταξη και δημοσίευση όλων των υφιστάμενων συμφωνιών. Αυτή η συνεργασία είχε ως αποτέλεσμα τη δημοσίευση δύο εκδόσεων της συλλογής των συμφωνιών, η δεύτερη από τις οποίες καλύπτει τις πρώτες 51 συμφωνίες που συνάφθηκαν σε πολυεθνικές εταιρείες ((ΕΕ L 254 της 30.9.1994. )).

Έως το τέλος του 1996, η Επιτροπή προτίθεται να δημοσιεύσει, από κοινού με το ευρωπαϊκό ίδρυμα του Δουβλίνου, μια τελική συλλογή όλων των συμφωνιών που έχουν συναφθεί βάσει του άρθρου 13 της οδηγίας 94/45/ΕΚ.
ΓΡΑΠΤΗ ΕΡΩΤΗΣΗ E-2138/96 υποβολή: Luciano Vecchi (PSE) προς την Επιτροπή (3 Αυγούστου 1996)

Θέμα: Υποχρέωση τραπεζικής εγγυοδοσίας στην Ιταλία για τη δυνατότητα πρόσβασης στις κοινοτικές πρωτοβουλίες ADAPT, Απασχόληση (Now-Horizon-Youthstart) και το Ευρωπαϊκό Κοινωνικό Ταμείο

Στην Ιταλία, τα εκπαιδευτικά ιδρύματα που επιδιώκουν να τύχουν κοινοτικής χρηματοδότησης που χορηγείται για εκπαιδευτικά σχέδια που έχουν σχέση με το ΕυρωπαΪκό Κοινωνικό Ταμείο και τις κοινοτικές πρωτοβουλίες Adapt και Απασχόληση (Now-Horizon-Youthstart) υποβάλλονται στην υποχρέωση της προσκόμισης τραπεζικής εγγύησης.

Η εν λόγω υποχρέωση, η οποία υφίσταται μόνο στην Ιταλία, δημιουργεί προβλήματα και δυσβάσταχτες δαπάνες ιδιαίτερα για εκείνα τα εκπαιδευτικά ιδρύματα και οργανισμούς που δεν έχουν κερδοσκοπικό χαρακτήρα.

Θα μπορούσε η Επιτροπή να αναφέρει αν οι υποχρεώσεις αυτές προέρχονται από την κοινοτική νομοθεσία ή απαιτούνται μόνο από τις ιταλικές αρχές;

Επισης θεωρεί η Επιτροπή ότι οφείλει να προβεί σε διαβήματα προς τις ιταλικές αρχές για να τροποποιηθούν οι διατάξεις αυτές;

Απάντηση του κ. Flynn εξ ονόματος της Επιτροπής (9 Οκτωβρίου 1996)

Η Επιτροπή διεξάγει έρευνα στο εν λόγω κράτος μέλος σχετικά με τα γεγονότα που αναφέρει το Αξιότιμο Μέλος του Κοινοβουλίου. Δε θα παραλείψει να του γνωστοποιήσει τα σχετικά αποτελέσματα.
ΓΡΑΠΤΗ ΕΡΩΤΗΣΗ E-2310/96 υποβολή: Laura Gonzαlez Αlvarez (GUE/NGL) και Marνa Sornosa Martνnez (GUE/NGL) προς την Επιτροπή (27 Αυγούστου 1996)

Θέμα: Κατασκευή καναλιού στον ποταμό Lagares στο Santo Tomι de Freixeiro (Vigo-Ισπανία)

Στην ενορία Santo Tomι de Freixeiro κατασκευάζεται κανάλι του ποταμού Lagares με πλάκες μπετόν στην κοίτη του και στις όχθες του. Αυτό το τσιμεντένιο περίβλημα, μήκους περίπου 400 μέτρων, δημιούργησε ολοφάνερη αλλοίωση της οικολογικής ισορροπίας και του οικοσυστήματος του ποταμού Lagares. Θα θέλαμε να τονίσουμε: - την καταστροφή της φυσικής κοίτης του ποταμού στο μέρος αυτό εφόσον καλύπτεται από μπετόν 7 - το στένεμα του ποταμού με την εισαγωγή του τσιμεντένιου περιβλήματος αυτού στην κοίτη του, προκαλώντας την εξαφάνιση του συνόλου της χλωρίδας στις όχθες του ποταμού 7 - την προφανή οπτική υποβάθμιση λόγω του ότι το τσιμεντένιο περίβλημα υπερβαίνει περίπου κατά 1 με 2,5 μέτρα το φυσικό επίπεδο του εδάφους.

Προκειμένου να εξασφαλισθεί ο σεβασμός και η τήρηση της κοινοτικής νομοθεσίας στο θέμα του περιβάλλοντος θα ήθελε η Επιτροπή να διεξαγάγει έρευνα για να εξακριβώσει εάν τα έργα που πραγματοποιούνται στον ποταμό Lagares παραβαίνουν ή όχι την κοινοτική νομοθεσία;

Απάντηση της κας Bjerregaard εξ ονόματος της Επιτροπής (16 Σεπτεμβρίου 1996)

Η Επιτροπή δεν γνωρίζει τα όσα αναφέρουν τα Αξιότιμα Μέλη του Κοινοβουλίου.

Ωστόσο, δεδομένου ότι ενδέχεται να πρόκειται για παράβαση της οδηγίας 85/337/ΕΟΚ ((ΕΕ αριθ. L 175 της 5.7.1985. )) του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων δημοσίων και ιδιωτικών έργων στο περιβάλλον, η Επιτροπή θα ζητήσει από τις ισπανικές αρχές να τοποθετηθούν σχετικά.
ΓΡΑΠΤΗ ΕΡΩΤΗΣΗ E-1721/96 υποβολή: Στέλιος Αργυρός (PPE) προς την Επιτροπή (25 Iουνίου 1996)

Θέμα: Κοινοτικό πλαίσιο στήριξης για την Ελλάδα - Αξιολόγηση των μέτρων του Υποπρογράμματος Πολιτισμού

Η Ευρωπαϊκή Επιτροπή, στο πλαίσιο του Κοινοτικού Πλαισίου Στήριξης για την Ελλάδα, ενέκρινε, για το Υποπρόγραμμα Πολιτισμού για την περίοδο από 22 Νοεμβρίου 1994 έως 31 Δεκεμβρίου 1999, κοινοτική χρηματοδότηση ύψους 112.033.000 Ecu.

Γνωρίζει η Επιτροπή αν πραγματοποιήθηκε αξιολόγηση των προτεραιοτήτων στο χώρο του πολιτισμού, από ποιόν, με ποιές διαδικασίες και με ποιά κριτήρια έγινε; Επίσης, βάσει ποιών κριτηρίων αποφασίστηκε η κατανομή στα επί μέρους μέτρα του Υποπρογράμματος;

Θεωρεί η Επιτροπή ότι εξυπηρετείται η πολιτιστική και τουριστική ανάπτυξη με κοινοτική χρηματοδότηση ύψους 19.434.000 Ecu για μουσεία και για την αναστήλωση και ανάδειξη μνημείων (Μέτρα 2.4 και 2.5) ύψους 19.434.000 Ecu, όταν για την ολοκλήρωση του Μεγάρου Μουσικής Αθηνών -χώρους στάθμευσης και συνεδριακές εγκαταστάσεις- (Μέτρο 2.7) αυτή ανέρχεται σε ποσό ύψους 11.000.000 Ecu;

Aπάντηση κας Wulf-Mathies εξ ονόματος της Επιτροπής (5 Αυγούστου 1996)

Σύμφωνα με την αρχή της επικουρικότητας, τα κράτη μέλη είναι αρμόδια για τον καθορισμό των έργων για τα οποία ζητείται κοινοτική συγχρηματοδότηση στο πλαίσιο των διαφόρων κοινοτικών προγραμμάτων. Όσον αφορά τα ποσά που χορηγούνται για κάθε μέτρο, είναι προφανές ότι πρέπει να επιτρέπουν την ολοκλήρωση των αντίστοιχων έργων.

Τα ποσά που κατανέμονται για τα μουσεία και τα μνημεία έχουν, λοιπόν, σχέση με αυτό που προτίθεται να αναλάβει το κράτος μέλος σε αυτόν τον τομέα κατά τη διάρκεια της περιόδου του προγράμματος. Στην περίπτωση του Μεγάρου Μουσικής, ο εθνικός προϋπολογισμός συμμετέχει με μικρότερο ποσοστό από ό,τι για τα μέτρα που αφορούν τα μουσεία και τα μνημεία.

Εξάλλου, η Επιτροπή, κατά την έγκριση του πολιτιστικού και τουριστικού επιχειρησιακού προγράμματος, είχε την ευκαιρία να διαπιστώσει την έντονη σχέση μεταξύ της περάτωσης του Μεγάρου Μουσικής, που έχει ήδη χρηματοδοτηθεί εν μέρει από το πρώτο κοινοτικό πλαίσιο στήριξης, και της τουριστικής δραστηριότητας.
ΓΡΑΠΤΗ ΕΡΩΤΗΣΗ E-2154/96 υποβολή: Thomas Megahy (PSE) προς την Επιτροπή (2 Αυγούστου 1996)

Θέμα: Η προώθηση του καπνίσματος στους χώρους των πανεπιστημίων

Οι Αμερικανοί καπνοβιομήχανοι έχουν τη συνήθεια να χρηματοδοτούν νυκτερινά πάρτυ στα πανεπιστήμια του Βελγίου.

Μπορεί η Επιτροπή να αναφέρει κατά πόσον αυτή η προοπτική είναι γνωστή και σε άλλα κράτη μέλη και κατά πόσο πιστεύει ότι μπορεί να γίνει κάτι σε κοινοτικό επίπεδο προκειμένου να τερματιστεί η σαφής αυτή προσπάθεια προώθησης της κατανάλωσης ενός φονικού ναρκωτικού μεταξύ των νέων;

Απάντηση του κ. Flynn εκ μέρους της Επιτροπής (30 Σεπτεμβρίου 1996)

Όχι. Η Επιτροπή δεν έχει στη διάθεσή της πληροφορίες όσον αφορά αυτήν την τεχνική προώθησης των προϊόντων στην αγορά. Ωστόσο, στην τροποποιημένη πρότασή οδηγίας του Συμβουλίου σχετικά με την προσέγγιση των νομοθετικών, κανονιστικών και διοικητικών διατάξων των κρατών μελών όσον αφορά τη διαφήμιση των προϊόντων καπνού ((ΕΕ C 129 της 21.5.1992. )) προβλέπεται η απαγόρευση της δωρεάν διανομής των προϊόντων καπνού.
ΓΡΑΠΤΗ ΕΡΩΤΗΣΗ E-1832/96 υποβολή: Antonio Tajani (UPE) προς την Επιτροπή (5 Ιουλίου 1996)

Θέμα: Τελωνειακοί δασμοί για την εξαγωγή ιταλικών προϊόντων χρυσοχοΐας

Δεδομένου ότι οι διάφοροι δασμολογικοί κανονισμοί που ισχύουν στις διάφορες χώρες προκαλούν διακρίσεις σε βάρος των ιταλικών και ευρωπαϊκών προϊόντων χρυσοχοΐας,

δεδομένου ότι το πρόβλημα αυτό είναι ιδιαίτερα σοβαρό ως προς τις εξαγωγές προς τις ΗΠΑ, όπου τα προϊόντα μας υφίστανται δασμό 6,2%, ενώ τα προϊόντα άλλων χωρών έχουν μηδενικό δασμό βάσει προνομιακών ρητρών,

δεδομένου ότι στον τομέα της χρυσοχοΐας, ακόμη και φαινομενικά μικροί δασμοί, επί της συνολικής αξίας του προϊόντος, έχουν πολλαπλασιαστική οικονομική επίπτωση η οποία ενίοτε υπερβαίνει και ολόκληρη την προστιθέμενη αξία της επεξεργασίας,

δεδομένου ότι αυτή η άνιση μεταχείριση συνέβαλε στη μείωση των εξαγωγών μας προς τις ΗΠΑ κατά 10% περίπου το 1995 σε σύγκριση με το 1994, παρόλο ότι η αμερικανική αγορά εξακολουθεί να καλύπτει το 25% - 30% των συνολικών ιταλικών εξαγωγών σε προϊόντα χρυσοχοΐας,

ερωτάται η Επιτροπή κατά πόσο θεωρεί σκόπιμο να επαναδιαπραγματευθεί τους τελωνειακούς δασμούς του κλάδου είτε σε διμερές επίπεδο (USA Transatlantic Business Dialogue) που βρίσκεται ήδη υπό εξέλιξη, είτε σε πολυμερές επίπεδο (ΔΟΕ, Αναθεώρηση των Συμφωνιών του Γύρου της Ουρουγουάης, Διάσκεψη Σιγκαπούρης, Δεκέμβριος 1996);

Απάντηση του Sir Leon Brittan εξ ονόματος της Επιτροπής (16 Σεπτεμβρίου 1996)

Η Επιτροπή επιζητεί προς το παρόν τρόπους για τη βελτίωση των όρων πρόσβασης της κοινοτικής βιομηχανίας στις αγορές των εμπορικών της εταίρων. Τα κύρια στοιχεία της εν λόγω στρατηγικής εκτίθενται στην ανακοίνωση της Επιτροπής με τίτλο «Οι παγκόσμιες προκλήσεις του διεθνούς εμπορίου: για μια στρατηγική πρόσβασης της Ευρωπαϊκής Ένωσης ((Έγγρ. COM(96) 53 τελικό. )) στις αγορές».

Στο πλαίσιο αυτό, η Επιτροπή ήρθε σε επαφή με την ευρωπαϊκή ένωση χρυσοχόων, η οποία, όπως και το Αξιότιμο Μέλος, προσπαθεί να βρει καλύτερους όρους όσον αφορά τους δασμολογικούς κανονισμούς των κυριοτέρων εμπορικών εταίρων στους οποίους εξάγει η Κοινότητα. Η Επιτροπή συμμερίζεται τις ανησυχίες τους.

Η Επιτροπή θα λάβει υπόψη της, επ'ευκαιρία οποιασδήποτε μελλοντικής διαπραγμάτευσης σχετικά με τη μείωση των δασμολογίων, τα προβλήματα που εξέθεσε το Αξιότιμο Μέλος, με στόχο τη βελτίωση της δασμολογικής κατάστασης. Όσον αφορά το υπερατλαντικό διάλογο σε διμερές επίπεδο (Transatlantic vusiness dialogue), αυτό οργανώνεται υπό τη μορφή συνάντησης επιχειρηματιών και έχει συμβουλευτικό χαρακτήρα, έτσι ώστε θα ήταν φυσιολογικό τα ενδιαφερόμενα μέρη να θέσουν την ερώτηση αυτή στην αρμόδια ομάδα η οποία ασχολείται με την ελευθέρωση του εμπορίου, συμπεριλαμβανομένων των δασμολογίων.
ΓΡΑΠΤΗ ΕΡΩΤΗΣΗ E-2007/96 υποβολή: Miguel Arias Caρete (PPE) προς την Επιτροπή (17 Ιουλίου 1996)

Θέμα: Αριθμός ελαιοδένδρων - Ελλάδα

Μπορεί η Επιτροπή να μας πληροφορήσει, βάσει των στοιχείων που έχει στη διάθεσή της, ποιος είναι σήμερα ο συνολικός αριθμός ελαιοδένδρων στην Ελλάδα;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2006/96, E-2007/96, E-2008/96, E-2009/96, E-2010/96, E-2011/96, E-2012/96 και E-2013/96 (9 Σεπτεμβρίου 1996)

Τα στατιστικά στοιχεία στον τομέα της ελαιοκομίας μπορούν να διαφέρουν αισθητά από τη μια πηγή στην άλλη και σε συνάρτηση με τους χρησιμοποιούμενους ορισμούς. Πρέπει κατά συνέπεια να ληφθούν υπόψη με επιφύλαξη. Όσον αφορά τα στοιχεία που ζητήθηκαν ιδιαίτερα από το Αξιότιμο Μέλος του Ευρωπαϊκού Κοινοβουλίου παρατίθενται οι εξής στατιστικές.

Ο συνολικός αριθμός των παραγωγικών ελαιοδένδρων σε καθένα από τα κράτη μέλη, που ανακοινώθηκε επίσημα στην Επιτροπή από τις εθνικές διοικήσεις, στο κανονιστικό πλαίσιο του ετήσιου καθορισμού των αποδόσεων σε ελιές και σε λάδι για την περίοδο εμπορίας 1994-1995, είναι ο εξής:

>TABLE>

Η μέση πυκνότητα ελαιοδένδρων στα ίδια αυτά κράτη μέλη είναι η εξής σε δένδρα ανά εκτάριο:

>TABLE>

Αυτή η μέση πυκνότητα, διαφέρει πολύ από το ένα κράτος μέλος στο άλλο, μπορεί, ωστόσο να ποικίλλει αισθητά από μία περιοχή - και μάλιστα από μία εκμετάλλευση- σε άλλη, σε συνάρντηση με την λίγο ως πολύ σημαντική εξειδίκευση ή συστηματικοποίηση της ελαιοκομίας.